Vend

Vend Marketplaces ASA (Vend), tidligere Schibsted ASA (Schibsted), er et nordisk markedsplasselskap med virksomhet innen mobilitet, eiendom, jobb og sirkulær handel. Selskapet driver digitale markedsplasser i Norden.

Vend er notert på Oslo Børs og hadde om lag 14 prosent eierandel i Adevinta. I 2024 solgte selskapet 60 prosent av sin eierandel i Adevinta for om lag 24 milliarder kroner.

 Historie 
Selskapets opprinnelse går tilbake til 1839, da et trykkeri ble etablert i Oslo. Dette utviklet seg senere til Schibsted, et nordisk medieselskap med virksomhet innen aviser og digitale tjenester. På 1990-tallet startet Schibsted utvikling av digitale rubrikkannonser.

I 2000 ble FINN lansert i Norge. I 2003 kjøpte selskapet svenske Blocket. I 2009 ble Tori lansert i Finland. På 2010-tallet ble det satset på mobilutvikling, blant annet med lansering av FINN-appen i 2012.

I 2019 ble de internasjonale markedsplassene skilt ut i Adevinta ASA, som ble børsnotert. Etter dette konsentrerte selskapet virksomheten om Norden.

I 2024 ble markedsplass- og medievirksomheten delt i separate enheter. I 2025 skiftet Schibsted Marketplaces navn til Vend.

Christian Printzell Halvorsen er konsernsjef i Vend Marketplaces ASA.

Referanser

 Eksterne lenker 




Kategori:Næringsliv i Oslo
Kategori:Norske selskaper
Kategori:Selskaper etablert i 1839
Kategori:1839 i Norge